

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

 **2025.gada 20. martā** **Nr.7**

|  |  |
| --- | --- |
| Sēde notiek: domes sēžu zālē Sēde sasaukta: plkst.10.00Sēde sākas: plkst.10.00Sēdes laikā tiek veikts audioieraksts**Sēdē piedalās:** |  |
| Komitejas priekšsēdētājs  | *Igors Aleksejevs* (attālināti) |
| Komitejas priekšsēdētāja vietnieks | *Mihails Lavrenovs*  |
| Komitejas locekļi | *Anatolijs Gržibovskis* *Valērijs Kononovs* *Igors Prelatovs**Ivars Šķinčs**Aleksejs Vasiļjevs*  |
| **Sēdē klātesoši:** |  |
| Daugavpils valstspilsētas pašvaldības iestādes darbinieki  | *V.Golubevs, K.Rasis, R.Golovans,* *I.Šalkovskis* |
| Sēdi protokolē:  | *Daugavpils pašvaldības centrālās pārvaldes* *Attīstības departamenta referente E.Pūga* |
| **Darba kārtība:** |
| Par satiksmes kontroles un uzraudzības video-analītikas risinājumu testa režīmā Daugavpils valstspilsētas pašvaldības administratīvajā teritorijā. |

*I.Aleksejevs atklāj komitejas sēdi un tiek dots vārds ziņotājam.*

**Par satiksmes kontroles un uzraudzības video-analītikas risinājumu testa režīmā Daugavpils valstspilsētas pašvaldības administratīvajā teritorijā**

*(Informatīvais ziņojums)*

*Ziņo – Daugavpils valstspilsētas pašvaldības iestādes „Komunālās saimniecības pārvalde” vadītājs Valērijs Golubevs.*

V.Golubevs, sniedzot informatīvo ziņojumu, skaidro, ka, izvērtējot LMT piedāvāto video-analītisko risinājumu satiksmes kontrolei un uzraudzībai, kā arī tā darbību un efektivitāti, pārskatus par konstatētajiem pārkāpumiem ceļu satiksmē, Komunālās saimniecības pārvaldes ieskatā būtu lietderīga šāda risinājuma izvietošana Daugavpils valstspilsētas galvenajās ielās. Sakarā ar to, šobrīd tiek risināts jautājums par video-analītiskā risinājuma iepirkuma procedūru.

Komunālās saimniecības pārvaldes ieskatā būtu lietderīgi pagarināt līguma darbības termiņu. Sazinoties ar LMT pārstāvjiem, tika noskaidrots, ka LMT piekrīt bez atlīdzības pagarināt satiksmes kontroles un uzraudzības video-analītikas risinājuma testa režīma līgumu līdz 2025.gada 1.jūlijam.

I.Šķinčs jautā par turpmāko rīcību, par Komunālās saimniecības pārvaldes izvērtējumu un ekonomisko pamatojumu. Cik lietderīga ir šīs sistēmas ieviešana pilsētā, vai ir aprēķinātas izmaksas, vai tas atmaksāsies?

V.Golubevs skaidro, ka ir veikti aprēķini. Ja pārkāpumu daudzums būs līdzīgs, kā testa režīmā šajā periodā, tad atmaksāsies. Ja pārkāpumu skaits samazināsies, tad neatmaksāsies.

I.Šķinčs izsakās, ka būtībā jau pašvaldības uzņēmuma uzdevums ir nevis pelnīt, bet nodrošināt satiksmes drošību.

V.Golubevs papildina, ka gadījumā, ja šajos krustojumos satiksmes drošība uzlabosies, tad kameras varēs pārvietot uz citu krustojumu.

I.Šķinčs jautā, kuru no diviem variantiem plāno izmantot – ņemt nomā vai iegādāties?

V.Golubevs skaidro, ka uz doto brīdi plāno izsludināt iepirkumu uz ierīču nomu un pārvietošanu uz citu krustojumu, ja tas būs nepieciešams.

*A.Gržibovskis debatē par nepieciešamību informēt autovadītājus.*

V.Golubevs papildina, ka pēc iepirkuma iedzīvotāji tiks informēti par satiksmes kontroles un uzraudzības video-analītikas risinājumu uzstādīšanu.

*I.Aleksejevs debatē par satiksmes kontroles un uzraudzības video-analītikas risinājumu testa režīma pagarināšanu.*

*I.Aleksejevs aicina balsot par informatīvā ziņojuma „Par satiksmes kontroles un uzraudzības video-analītikas risinājumu testa režīmā Daugavpils valstspilsētas pašvaldības administratīvajā teritorijā” pieņemšanu zināšanai.*

*Atklāti balsojot „par” – 5 (I.Aleksejevs, A.Gržibovskis, M.Lavrenovs, I.Prelatovs, I.Šķinčs); „pret” – nav; „atturas” – nav,*

**Pilsētas saimniecības un attīstības komiteja pieņem zināšanai** *informatīvo ziņojumu par satiksmes kontroles un uzraudzības video-analītikas risinājumu testa režīmā Daugavpils valstspilsētas pašvaldības administratīvajā teritorijā.*

*V.Kononovs un A.Vasiļjevs balsošanā nepiedalās.*

Sēde beidzas: plkst. 10:09

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga